CELEX: 62010CN0177
Language: fi
Date: 2010-04-07 00:00:00
Title: Asia C-177/10: Ennakkoratkaisupyyntö, jonka Juzgado de lo Contencioso-Administrativo n °12 de Sevilla (Espanja) on esittänyt 7.4.2010 — Francisco Javier Rosado Santana v. Consejería de Justicia y Administración Pública de la Junta de Andalucía

3.7.2010   
            
            
               FI
            
            
               Euroopan unionin virallinen lehti
            
            
               C 179/16
            
         Ennakkoratkaisupyyntö, jonka Juzgado de lo Contencioso-Administrativo no 12 de Sevilla (Espanja) on esittänyt 7.4.2010 — Francisco Javier Rosado Santana v. Consejería de Justicia y Administración Pública de la Junta de Andalucía
   (Asia C-177/10)
   2010/C 179/27
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de lo Contencioso-Administrativo no 12 de Sevilla
   
      Pääasian asianosaiset
   
   
      Valittaja: Francisco Javier Rosado Santana
   
      Vastapuoli: Consejería de Justicia y Administración Pública de la Junta de Andalucía
   
      Ennakkoratkaisukysymykset
   
   
               1)
            
            
               Onko Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annettua neuvoston direktiiviä 1999/70/EY (1) tulkittava siten, että tilanteessa, jossa unionin jäsenvaltion perustuslakituomioistuin on vahvistanut, että se, että määräaikaisten virkamiesten ja vakinaisten virkamiesten oikeudet eroavat toisistaan, voi olla yhteensoveltuvaa tuon valtion perustuslain kanssa, tämä merkitsee välttämättä sitä, ettei kyseistä yhteisön sääntöä sovelleta sen julkishallintoon?
            
         
               2)
            
            
               Onko mainittua direktiiviä tulkittava siten, että sen vastaista on menettely, jossa kansallinen tuomioistuin tulkitsee yhdenvertaisen kohtelun ja syrjintäkiellon periaatteita siten, että niiden mukaan määräaikaisia ja vakinaisia virkamiehiä ei voida yleisesti ottaen rinnastaa toisiinsa?
            
         
               3)
            
            
               Onko mainittua lauseketta tulkittava siten, että sen vastaista on se, että määräaikaisessa järjestelmässä suoritettua palvelusta ei oteta huomioon laskettaessa palvelusaikaa vakinaistamisen yhteydessä ja määritettäessä käytännössä vakinaisen viran palkkausta, luokittelua tai uralla etenemistä?
            
         
               4)
            
            
               Velvoittaako mainittu lauseke tulkitsemaan kansallista lakia siten, että määräaikaisessa virkasuhteessa työskenneltyjä kausia ei pidä jättää huomiotta virkamiesten palvelusaikaa laskettaessa?
            
         
               5)
            
            
               Onko mainittua lauseketta tulkittava siten, että silloinkin kun julkisen valintamenettelyn perusteet on julkaistu ja kun asianomainen ei ole niitä riitauttanut, kansallisella tuomioistuimella on velvollisuus tutkia, ovatko kyseiset perusteet yhteisön oikeuden vastaisia, ja että jos ne ovat, sen on jätettävä kyseiset perusteet tai niiden perustana oleva kansallinen säännös kyseisen lausekkeen vastaisena soveltamatta?
            
         
      (1)  EYVL L 175, s. 43